## NUREKSAIN WANGUN INTRINSIK MIWAH AJI PANGAJAH- AJAHAN TATA LAKSANA RING PUPULAN SATUA BAWAK AWENGI RING HOTEL SENTRAL KAKAWIAN I GUSTI PUTU SAMAR GANTANG
Ni Kt. Eria Puspayanti 1 , I.B.M. Ludy Paryatna 1 , I.A. Sukma Wiriani 2
Program Studi Pendidikan Bahasa Bali Universitas Pendidikan Ganesha Singaraja, Indonesia
e-mail: {puspayanti.ketut 1 , ludy.paryatna 1 , sukma.wirani 2 }@undiksha.ac.id

## Kuub
Tetilikan  puniki  matetujon  anggen  nlatarang  (1)  wangun intrinsik miwah  (2)  aji  pangajah- ajahan tata laksana ring buku pupulan satua bawak “Awengi ring Hotel Sentral” kakawian I Gusti Putu Bawa Samar Gantang. Jejering ring tetilikan puniki inggih punika buku pupulan satua bawak “Awengi  ring  Hotel  Sentral”  kakawian  I  Gusti  Putu  Bawa  Samar  Gantang  lan  penandang  ring tetilikan puniki inggih punika wangun intrinsik lan aji pangajah-ajahan tata laksana. Tetelikan puniki nganggen  tetilik deskritif  kualitatif lan  mupulang  datanyane  kalaksanayang  nganggen  kramaning dokumentasi .  Data  tureksa  sane  kaanggen  inggih  punika deskritif  kualitatif ,  pah-pahannyane  (1) reduksi  data ,  (2)  ngwaderang  data,  (3)  makarya  panyutet.  Pikolih  ring  tetilikan  puniki,  kapertama wangun intrinsik sane  wenten  ring  buku  pupulan  satua  bawak  Awengi  ring  Hotel  Sentral  inggih punika,  unteng,  lelintihan,  pragina  miwah  pawatekan,  desa  kala  patra,  genah  sang  pangawi, piteket,  miwah  paribasa.  Kaping  kalih  aji  pangajah-ajahan  tata  laksana  sane  wenten  ring  buku pupulan satua bawak “Awengi Ring Hotel Sentral” kakawian I Gusti Bawa Samar Gantang inggih punika  sradha  bhakti,  seneng  ngawacen,  masawitra,  arjawa,  meled  uning,  swadarman,  jemet makarya,  awiwahara,  ngajiang  kawagedan,  miwah  tresna  asih.  Cutetnyane  tetilikan  ring  buku pupulan  satua  bawak “Awengi  ring  Hotel  Sentral”  puniki  sampun  kewangun  olih  wangun  intrisik sane  jangkep,  tur  aji  pangajah-ajahan  tata  laksana  sane  mapaiketan  sareng  kawentenan  lan parilaksana masimakrama.
Kruna Jejaton: intrinsik , aji pangajah-ajahan tata laksana

## abstrack
This study aims to describe (1) intrinsic elements and (2) the value of character education in  the  book  collection  of  short  stories  "Awengi  ring  Hotel  Sentral"  by  I  Gusti  Putu  Bawa  Samar Gantang.  The  subject  of  this  study  is  the  book  collection  of  short  stories  "Awengi  ring  Hotel Sentral"  by  I  Gusti  Putu  Bawa  Samar  Gantang  and  the  object  of  this  research  is  the  intrinsic element  and  the  value  of  character  education.  This  study  uses  descriptive  qualitative  techniques and  the  data  collection  method  used  is  documentation. Data  analysis  methods  used  are  (1)  data reduction, (2) presenting data, (3) conclusions. The results of the first study regarding the intrinsic elements  in  the  book  collection  of  short  stories  "Awengi  ring  Hotel  Sentral"  are  themes,  plot, character  and  characterization,  setting  or  setting,  point  of  view,  mandate,  language  style.  The second is the value of character education in the book "Awengi ring Hotel Sentral" short story by I Gusti  Putu  Bawa  Samar  Gantang  to  religious,  love  to  read,  friendly  or  communicative,  honest, curiosity,  responsibility,  hard  work,  tolerance,  respect  for  achievement  ,  and  love  peace.  The research  conclusions  from  this  book  collection  of  "Awengi  ring  Hotel  Sentral"  short  stories  are
formed  by  complete  intrinsic  elements  and  character  education  values  that  have  to  do  with  the existence of community behavior.
Keywords : Intrinsic, character education

## PURWAKA
Parajana  Baline  akeh  pisan ngelimbakang  lan  nelebin  kria  sastra. Wenten  sane  nelebin  sastra  kanggen ngrereh  pangupa  jiwa  sakadi  makarya satua bawak, makarya puisi miwah sane tiosan sane kasurat ring orti Bali. Sastra sane  katelebin  kaanggen  nincapang parisolah  sane  becik,  santukan  akeh madaging aji pangajah-ajahan tata laksana.  Kanggen  nglimurang  manah utawi  ngicalang  rasa  sebet  lan  lesu ritatkala  ngemargiang  swagina  sane lianan  minakadi  matembang  sakadi sekar  rare,  sekar  alit,  sekar  madya,  lan sekar  agung.  Makudang-kudang  daging cakepan  sastra  sane  wenten  ring  Bali kasengguh kasusastraan Bali.
Manut  aabnyane  kasusastraan Bali  punika  kakepah  dados  kalih  soroh luir  punika  kasusastraan  Bali  purwa  lan kasusastraan  Bali  anyar.Kawentenan kesusastraan  Bali  purwa  kantun  maurip ring  wewidangan  parajanane,  santukan kantun kaanggen ring sakancan upakara yadnya.  Lian  ring  kasusastraan  Bali purwa,  kawentenan  kesusastraan  Bali anyar  kantun  arang  kaanggen  ring kauripan parajanane. Yening selehin kria sastra Bali anyar saking daging satuanyane  pateh  sekadi  daging  sastra Bali  purwa,  akeh  madaging  guna  sarat sane  prasida  kaanggen  dasar  ring kauripan. Kesusastraan Bali anyar kakepah  dados  kalih,  inggih  punika wenten  gancaran  (satua  bawak,  novel, drama)  lan  sane  kaping  kalih  punika wenten  puisi  Bali  anyar.  Silih  sinunggil imba  sastra  Bali  anyar  inggih  punika satua  bawak.  Satua  bawak  (cerpen) pinaka  sarana  sane  prasida  kaanggen ngicen  pangajah-ajah  majeng  ring  para alit-alit  miwah  para  yowanane  anggen dasar maparilaksana ring kauripan.
Manut (Sumardjo lan Saini, 1997:37)  maosang  satua  bawak  inggih
punika  satua  sane  mawit  awi-awian ( fiktif) miwah  ketah  satuanyane  bawak. Pupulan satua bawak “Awengi ring Hotel Sentral”  puniki  sinunggil  satua  bawak sane  kakaryanin  olih  I  Gusti  Putu  Bawa Samar Gantang sane satuanyane nyihnayang  ring  sajeroning  kahuripan manusane.  Pupulan  satua  bawak  puniki akehnyane  12  satua  bawak.  Pupulan satua bawak “Awengi ring Hotel Sentral” puniki kaambil olih panilik sane kaanggen  tetilikan,  santukan  daging- daging  satuanyane  nyritayang  indik kahuripan  manusa.  Sane  nyihnayang punika  prasida  kacingak  ring  satua bawak  sane  mamurda  ‘Oh  Diani’. Dagingnyane  nyritayang  indik  anak lanang  sane  mawastan  Gde  Mangku sane buduh kasmaran kapining anak istri mawasta  Diani,  rasa  senengne  kapining anak  istrine  sane  keliwat,  Gde  ngantos lali tekening paplajahan. Ngantos dewekne  nemu  sengkala  tabrak  motor santukan  gedegnyane  sane  kaliwat nepuk  anak  luh  punika  magandengan ngajak anak muani lianan.
Manut  sane  sampun  katlatarang ring  ajeng,  panilik  meled  ngambil pupulan satua bawak “Awengi ring Hotel Sentral”  kekawian  I  Gusti  Putu  Bawa Samar Gantang sane kaanggen tetilikan. Akeh  satua  bawak  puniki  wenten  12 inggih  punika  ‘Leak  ring  Bukit  Pecatu’, ‘Awengi  ring  Hotel  Sentral’,  ‘Sang  Bayu Nyarengin  Antaka’,  ‘Bukit  Rangda’,  ‘Pak Putu  Joni’,  ‘Kursi  Roda’,  ‘Oh  Diani’, ‘Teroris  Majenggot  Kambing’,  ‘Sandikala ring  Pasisi  Kelanting’,  ‘Kangen  Titiang Maring  Bali’,  ‘Sinengkawonan’,  ‘Puisin Tiang  Puisin  Ragane’  nanging  sane pacang  ketilikin  penilik  wantah  5  sane mamurda  ‘Leak  ring  Bukit  Pecatu’,  ‘Pak pu tu  Joni’,  ‘Kursi  Roda’,  ‘Oh  Diani’, miwah  ‘Sinengkawonan’  puniki  sane pacang katilikin.
Penilik  ngambil  pupulan  satua ring  ajeng  anggen  tetilikan,  santukan pupulan  satua  ring  ajeng  puniki  madue
wangun intrinsik taler  madaging  aji pangajah-ajahan  tata  laksana  sane pacang  keanggen  sasuluh  majeng  ring para sisia lan para yowanane maparilaksana  sane  becik.  Tiosan  ring punika  lima  murda  satua  sane  katilik panilik  puniki  madue  satua  sane  banget nudut  manah  pangwacen  napi  malih satua-satuanyane  dangan  karesepang olih pangwacen miwah pinilik.
Sakemaon panilik nenten ngambil murda satua Awengi ring Hotel Sentral santukan  daging  satuanyane  nenten patut  katilikin,  manut  panilik  ring  daging satuanyane nenten kapolihang aji pangajah-ajahan tata laksana sane patut anggen  para  sisia.  Daging  satua  puniki nenten  patut  kawacen  olih  para  sisia, santukan  wenten  kruna-kruna  sane nenten  patut  kawacen  olih  para  sisia, tiosan  ring  punika konflik utawi  pikobet ring  satua  Awengi  ring  Hotel  Sentral nenten  kadagingin.  Punika  ngawinan panilik  gentosing  antuk  murda  satua sane  lianan,  sane  wenten  ring  buku pupulan  satua  bawak  Awengi  ring  Hotel Sentral  puniki.  Panilik  gentosin  antuk murda  satua  sane  madue  daging  satua sane dangan karesepang, daging satuanyane  madue  kruna-kruna  sane patut kawacen olih para sisia lan madue aji  pangajah-ajahan  tata  laksana  sane patut katulad.
Pupulan  satua  bawak  awengi ring  hotel  sentral  puniki  becik  kewacen santukan akeh aji pangajah-ajahan sane prasida katulad. Kria sastra satua bawak puniki  taler  kawangun  antuk  wangun intrinsik lan ekstrinsik pateh  sakadi wangun  satua  sane  siosan.  Wangun intrinsik punika  wangun  ring  daging satua sakadi: 1) Unteng, 2) Lelintihan, 3) Watak,  4)  Pragina,  5) Latar (desa  kala patra),  6)  Paribasa,  miwah  7)  Tetuek utawi Pabesen.
Yening wangun ekstrinsik punika  sane  ngiusin  daging satua  saking  palemahan  sang  pangawi, sakadi:  1) Biografi indik  pangawinyane, lan  2)  indik  guna  sarat  utawi  aji pangajah-ajahan.
Pupulan satua bawak sane mamurda “Awengi ring Hotel
Sentral”punika  sampun  nudut  manah sang panilik, napi malih daging satuanyane. Nika mawinan panilik meled
Saking  dadalan  pikobet  punika panilik  ngalaksanayang  tetilikan  sane mamurda “Nureksain  Wangun Intrinsik miwah Aji Pangajah-Ajahan Tata
Laksana  ring  Pupulan  Satua  Bawak Awengi  ring  Hotel  Sentral  Kekawian  I Gusti Putu Bawa Samar Gantang” . Manut dadalan pikobet ring ajeng,  bantang  pikobet  ring  tetilikan puniki  inggih  punika  (1)  Sapunapi wangun intrinsik pupulan  satua  bawak sane  mamurda  Awengi  ring  Hotel Sentral?  (2)  Aji  pangajah-ajahan  tata laksana  napi  manten  sane  wenten  ring pupulan  satua  bawak  sane  mamurda Awengi ring Hotel Sentral?
Tetujon tetilik puniki inggih punika (1)  Prasida  nelataran  wangun intrinsik saking pupulan satua bawak Awengi ring Hotel  Sentral  kekawian  I  Gusti  Putu Bawa  Samar  Gantang.  (2)  Prasida nelatarang  aji  pangajah-ajahan  tata laksana  sane  wenten  saking  pupulan satua  bawak  Awengi  ring  Hotel  Sentral kekawian  I  Gusti  Putu  Bawa  Samar Gantang. Kawigunan ring tetilik puniki ka kepah dados kalih inggih punika kawigunan teoritis lan kawigunan praktis . Kawigunan teoritis inggih punika mangda  daging  sane  wenten  saking pupulan  satua  bawak  awengi  ring  hotel sentral punika prasida karesepin malarapan antuk wangun intrinsik lan aji pangajah-ajahanan  tata  laksana  sane kawentenang.
Kawigunan praktis
katujuang majeng krama Bali, pangawacen, lan panilik tiosan.
Sepat  siku-siku  sane  kaanggen ring  sajeroning  ngamargiang  tetilikan puniki  inggih  punika  (1)  Kesusastran Bali, (2) Teges Satua Bawak, (3) Cecirin Satua  Bawak,  (5)  Soroh-soroh  Satua bawak,  (4)  Wangun  Sastra,  (5)  Aji Pangajah-Ajahan Tata Laksana.
Kasusastraan inggih punika kaweruhan  sane  becik  tur  metu  saking manah  utawi  pikayunan  para  pangawi sane  nganggen  aksara  Bali  miwah aksara latin pinaka piranti sasuratannyane (Antara, 2009: 1).
Tiosang  ring  punika,  Gautama  (2007:  2) maosang kesusastraan Bali inggih punika  palaning  reriptaan  Ida  Sang Kawiswara  malarapan  antuk  kayun  lan pawisik  ( ilham utawi wahyu )  sane kaiket
antuk  basa  utawi  aksara  sane  lengut. Prasida  kacutetang  kasusastraan  inggih punika  mateges  kawentenan  ajah-ajah utawi kaweruhan sane becik tur mabuat. Kametuang  saking  budi  jnana  utawi saking  manah  para  pengawi  ring  Bali sane  madados  piranti  sasuratanyane aksara  Bali  miwah  aksara  latin  sane nganggen basa Bali.
Manut  Antara  (2011:11)  satua bawak  punika  soroh  sastra  Bali  marupa gancaran sane susunan panyuratannyane  nganutin  srana cerita pendek Indonesia , tur ngundukang tetuek  reraosannyane  wantah  akidik. Taler  Sumardjo  (2001:  91)  nampeninin parindikan  satua  bawak  punika  pinaka seni ,  kawagedan  nguningayang  satua, jangkep masikian, lan sami pah- pahannyane kasaratang, nanging wenten  taler  pah-pahan  sane  akeh. Manut  Nurgiyantoro  (1998:  10)  satua bawak  inggih  punika  sinunggil  satua sane  prasida    kawacen  ategakan  utawi awai  manten  nenten  sue  nelasang galah,  kiranglangkung  prasida  nelasang galah wantah tengah jam ngantos duang jam nenten sakadi ngawacen novel sane nelasang  galah  sue  tur  nenten  telas kawacen awai utawi ategakan.
Malarapan antuk napi sane sampun  katlatarang  ring  ajeng  prasida kacutetang  satua  bawak  inggih  punika wangun  kria  sastra  gancaran  sane marupa  satua  saking  sikian  parindikan ring  kahuripan  manusa,  tur  wantah nelasang  galah  tengah  jam  ngantos duang jam anggen ngawacen satua ring satua bawak.
Ring  satua  bawak  madue  kalih wangun  sastra  pateh  sakadi  kria  sastra- kria  sastra  sane  lianan  inggih  punika wangun intrinsik lan  wangun ekstrinsik. Suroto  (1989:  88)  nelatarang  wangun intrinsik inggih  punika unsur-unsur sane ngwangun  kria  sastra  minakadi  (1) unteng ( tema ), (2) lelintihan satua ( alur ),
(3)  pragina  miwah  pawatekan,  (4)  desa, kala miwah patra ( latar utawi setting ), (5) Genah  sang  pangawi  ( sudut  pandang ) (6)  piteket  ( amanat ),  (7)  paribasa  (gaya bahasa).  Wangun ekstrinsik punika pianaka subjektivitas individu pengawi sane madue tikas, keyakinan lan pandangan  hidup ring  makasamian
punika  pacang  ngweruhin  kria  sastra  ri tatkala  kasurat.  Wangun ekstrinsik taler wenten biografi pengarang lan psikologi sane pateh ngwangun kria sastra punika (Wellek lan Warren ring Burhan, 1998:24). Yaumi (2014: 83) maosang wenten 18 indik aji pangajah-ajahan tata laksana  inggih  punika  sradha  bhakti ( religius ),  arjawa  ( jujur ),  awiwahara ( toleransi ),  manut  ring  tata  lakasana ( disiplin ),  jemet  makarya  ( kerja  keras ), akeh  madue  reragran  ( kreatif ),  sida ngraga ( mandiri ), briak briuk
( demokrasi ),  meled  uning  ( rasa  ingin tahu ), prawira negara (semangat kebangsaan),  tresna  ring  pratiwi  ( cinta tanah air ), ngajiang kawagedan ( menghargai prestasi ), masawitran ( bersahabat/komunikatif ),  tresna  asih ( cinta  damai ),  seneng  ngwacen  ( gemar membaca ),  urati  ring  palemahan  ( peduli lingkungan ),  urati  krama  ( peduli  sosial ), lan  nganutin  swadharma  ( tanggung jawab ).

## KRAMANING TETILIK
Tetilikan  puniki  ngranjing  ring tetilikan deskriptif  kualitatif. Kramaning tetilik  puniki  wenten  lelima  sane  pacang kawedarang  sakadi:    (1)  palihan  tetilik, palihan tetilik cutetnyane wantah ngarencanayang indik parilaksana sadurung kalaksanayang, minakadi mupulang,  nyajiang,  lan  nyelehin  data ring  tetilikan.  (2)  jejering  lan  panandang tetilik,  jejering  ring  tetilikan  puniki  inggih punika  pupulan  satua  bawak  Awengi Ring  Hotel  Sentral.  Penandang  tetilikan puniki inggih punika wangun intrinsik lan aji  pangajah-ajahan  tata  lakasana.  (3) piranti  tetilik,  piranti  tetilik  inggih  punika sakancan piranti sane kaaggen mupulang  data  ring  sajeroning  tetilik. Piranti tetilik sane kaanggen ring tetilikan puniki  inggih  punika kartu  data . Kartu data puniki  madaging  kode  data,  murda satua,  sumber  data,  wangun intrinsik miwah aji pangajah-ajahan tata lakasana sane  wenten  ring  pupulan  satua  bawak Awengi  Ring  Hotel  Sentral.    (4) mupulang  data,  mupulang  data  sane
kaanggen  ring  tetilikan  puniki  inggih punika kramaning
dokumentasi santukan  tetilikan  puniki  marupa  teks bacaan  utawi  buku.  (5)  data  tureksa, pamargi  sane  pacang  kalaksanayang ring  sajeroning  nureksain  data  inggih punika  nyorohang  ring  soang-soang kategorinyane.
Paridabdab
sane kalaksanayang  sajeroning  data  tureksa inggih  punika  nyelehin  data  utawi reduksi  data .  Nyelehin  data  puniki kamargiang santukan data sane kapolihang pastika akeh. Usan data-data sane kapolihang punika kareduksi, kalanturang  antuk  ngawedarang  data. Kaping untat kalanturang antuk makarya panyutet.

## PIKOLIH LAN TETEPASAN
Pikolih  lan  tetepasan  kapolihang saking  bantang  pikobet  inggih  punika wangun intrinsik miwah  aji  pangajah- ajahan  tata  laksana  sane  wenten  ring pupulan satua bawak Awengi Ring Hotel Sentral  kakawian  I  Gusti  Putu  Bawa Samar Gantang.
Pupulan satua bawak sane mamurda  Awengi  ring  Hotel  Sentral kakawian  I  Gusti  Putu  Samar  Gantang madue 12 murda satua bawak. Sakemaon panilik wantah nilikin 5 murda satua  bawak  minakadi:  Leak  ring  Bukit Pecatu,  Pak  Putu  Joni,  Kursi  Roda,  Oh Diani,  miwah  Sinengkawon.  Pikolih  lan tetepasan tetilik wangun intrinsik sajeroning pupulan satua bawak Awengi ring Hotel Sentral kakawian I  Gusti Putu Samar  Gantang  katlatarang  ring  sor puniki.
Satua  bawak  kapertama  sane katilikin  inggih  punika  mamurda  Leak ring  Bukit  Pecatu.  Satua  bawak  puniki kapolihang  wenten  7  wangun intrinsik .
Unteng ring satua bawak mamurda Leak ring  Bukit  Pecatu  puniki  inggih  punika madurgama,  lelintihan  satua  bawak puniki  lelintihan  ka  arep  utawi maju. Satua  bawak  sane  mamurda  Leak  ring Bukit  Pecatu  puniki  kapolihang  wenten dasa praginanyane, sakemaon wantah 7 pawatekannyane sane prasida katlatarang inggih punika pragina Titiang
(Pangawi),  Made  Sukada,  Hillal  Wahid,
Suradi  PW,  Ngurah  Parsua,  Ignatius Rachmat Sukandi, miwah Maling. Pragina sane tiosan wantah
kasambatang  manten  ring  satua.  Satua bawak  sane  mamurda  Leak  ring  Bukit Pecatu puniki taler karereh wenten desa kala patranyane.
Desa  kala  patra  utawi  sane kabaosang latar/setting puniki  kakepah dados  3  soroh  inggih  punika  desa  utawi genah,  kala  utawi  galah,  patra  utawi suasana. Kawentenan desa satua bawak  puniki  ring  Pura  Tegeh  Sari,  ring Bukit Pecatu, ring Batan Punyan
Jepune. Selanturnyane kala utawi galahnyane minakadi galah wengi, galah sanja  utawi  rikala  sore,  lan  galah  nuju lakar  luas.  Patra  utawi suasana nyane wenten  rasa  runtag  krana  jejeh,  rasa banyol miwah sungsut.
Genah sang pengawi utawi sudut pandang ring  satua  bawak  puniki  inggih punika  kagenahang  ring  pengawi  dados pragina utama. Piteket ring satua bawak Leak  ring  Bukit  Pecatu  puniki  iraga dados jatma manda tetep waspada taler majaga-jaga  tekening  palemahan  sane kapanggihin mangda tetep polih kerahayuan.  Tiosan  ring  punika  iraga dados  jatma  mangda  nenten  enggalan jejeh.  Paribasa  utawi gaya  bahasa ring satua  bawak  puniki  kapolihang  paribasa sasawangan,  santukan  wenten  kruna “sakadi”.  Kruna  “sakadi”  puniki  sane kaanggen cihna sasawangan, ring satua bawak  puniki  prasida  katujuang  sinalih tunggil imba utawi ketusan paribasanyane inggih  punika  “…pantes kaucapang  ipun  sakadi  Bing  Slamet…”
(I/LBP/02/22).
Prasida kacutetang
yening ketusan ring ajeng puniki nyihnayang  solahnyane  mesib  sakadi Bing Slamet.
Satua  bawak  kaping  kalih  sane katilikin  mamurda  Pak  Putu  Joni.  Satua bawak  sane  mamurda  Pak  Putu  Joni puniki  taler  kawentenang  wenten  7 wangun intrinsik sane  jangkep.  Unteng ring  satua  bawak  puniki  kapagehan utawi kateguhan pragina drama.
Lelintihan  satuanyane  inggih  punika lelintihann  ka  arep  utawi maju .  Pragina miwah  pawatekan  sane  katilikin  wenten 3 inggih punika pragina Titiang
(Pangawi),  Ade  Hendrarini,  miwah  Pak Putu  Joni.  Desa  Kala  Patra  sane kauningin  ring  satua  bawak  Pak  Putu Joni  wenten  genah  nyane  ring  Genah muruk  Drama,  ring  Pasisi  Pasih  Soka, lan  ring  Bioskop.  Kala  sane  kauningin wenten  kalih  ring  satua  bawak  puniki inggih punika galah jam 9 peteng, miwah malam  minggu  utawi  rahina  saniscara (sabtu). Selanturnyane patra sane kapolihang  ring  satua  bawak  puniki inggih  punika  rasa  mapangenan,  rasa sedih  utawi  sungsut,  taler  rasa  egar utawi bagia.
Genah  sang  pangawi  ring  satua bawak  mamurda  Pak  Putu  Joni  inggih punika  pangawi  dados  pragina  utama. Piteket  sane  kapolihang  ring  satua bawak  puniki  wenten  papat  inggih punika  iraga  dados  jatma  mangda madue  rasa  ngaat  lan  rasa  andel  rikala ngemargiang  swadarman.  Piteket  sane kaping kalih inggih punika iraga mangda nenten  sering  megadang  krana  sering magadang  nika  nenten  becik  anggen kesehatan raga. Piteket kaping tiga iraga patut  ngamolihang  hiburan  kapah-kapah mangda  nenten  ngemetuang  rasa  med napi  malih  rasa stress .  Kaping  untat kauningin  piteketnyane  inggih  punika yening  iraga  meled  gelis  bisa  mangda sering latihan utawi deklamasi . Paribasa utawi gaya bahasa sane kapolihang ring satua  bawak  puniki  inggih  punika sasawangan. Paribasa sasawangan sane kapolihang prasida katujuang antuk sinalih  tunggil  ketusan  utawi  imba  sane wenten  ring  satua  bawak  Pak  Putu  Joni inggih punika  “Pangawit  kadepang kakupune  ngigel  sakadi  sang  manapa ngewehin  widiadari  sane  ngoda,  jantos kakupune  kenyel  padidi  malih  mararean ring  samping  cekceke”  (II/PPJ/33/40). Dadosnyane ring ketusan ajeng nyihnahyang  solah  kupu-kupune  sane mesib  utawi  mirib  sakadi  widiadari  sane ngoda anak ngamargiang tapa.
Satua  bawak  sane  kaping  tiga katilikin  mamurda  Kursi  Roda.  Satua bawak  mamurda  Kursi Roda  puniki taler kapolihang wangun intrinsik nyane. Unteng  ring  satua  bawak  puniki  inggih punika  balas  budi,  satua  bawak  puniki madue  lelintihan  satua  ka  arep  utawi maju .  Pragina  miwah  pawatekan  sane
kapolihang  wenten  6  inggih  punika pragina  Ibu  Suarni,  pragina  Titiang (Pangawi),  pragina  Pak  Putu  Joni, pragina  Pak  Wayan  Widia,  pragina  Ida Rufaida,  miwah  pragina  Pak  ketut Dharma  Susila.  Selanturnyane  wenten desa  kala  patra  sane  kapolihang  ring satua  bawak  puniki  inggih  punika  desa utawi  ganahnyane  wenten  tiga  minakadi ring  Jeron  Ibu  Suarni,  ring  Rumah  Sakit lan  Gedung  DPR  Tabanan,  miwah  ring Tabanan.  Kala  utawi  galahanyane  sane kaanggen ring satua bawak puniki inggih punika galah wengi. Patra utawi suasana sane  wenten  ring  satua  puniki  rasa  sepi kagentosin  antuk  rame,  rasa  sungsut, miwah rasa terharu utawi kalangen.
Genah  sang  pangawi  ring  satua bawak  puniki  pangawi  dados  pragina sampingan  utawi  pangawi  dados  jatma kalih ring satua. Piteket sane kapolihang ring  daging  satua  bawak  puniki  inggih punika  iraga  dados  jatma  mangda  stata eling  tekening  bantuan  sane  sampun kaicenin olih anak sane sampun ngewantu iraga. Paribasa sane kapolihang  inggih  punika  sasawangan. Paribasa  sasawangan  puniki  prasida katujuang  antuk  kawentenan  kruna “sakadi”  ring  lengkaranyane.  Sinalih tunggil imba utawi ketusan sane kapolihan  ring  satua  bawak  mamurda Kursi  roda  inggih  punika  “Swabawa pararaine  bunder  rambutnyane  panjang kapusungang  kuri,  heling  titiang  ring wanin  R.A.  Kartini  sakadi  Manersti Malih”  (III/KR/41/  56).  Dadosnyane  ring ketusan  ajeng  nyihnayang  Ibu  Suarni sane mesib utawi mirib R.A Kartini.
Satua  bawak  sane  kaping  pat mamurda  Oh  Diani.  Satua  bawak  sane katilikin  puniki  taler  kapolihan  wangun intrinsik sane jangkep. Unteng ring satua bawak  mamurda  Oh  Diani  inggih  punika tresna,  lelintihan  satuanyane  inggih punika  lelintihan  campuhan.  Pragina  lan pawatekan  sane  kapolihang  ring  satua puniki  wenten  7  pragina  inggih  punika wenten pragina Titiang (Pangawi), pragina  I  Gede  Mangku,  pragina  Diani, pragina  Supir  Colt,  pragina  Bapa, pragina  I  Riki,  miwah  pragina  I  Batan. Selanturnyane  desa  kala  patra  sane kapolihang  ring  satua  bawak  puniki, wenten  desa  utawi  genah  inggih  punika
ring  Margine  Penebel-Tabanan,  ring Tongose Masare, ring Tongose Malajah, miwah ring Margine tabrakan. Kala utawi galah  satua  bawak  puniki  mamargi inggih  punika  semengan  miwah  peteng. Patra  ring  satua  bawak  puniki  madue rasa  pengeng,  patra  sane  sedeng kasmaran  utawi  seneng,  rasa  gedeg, galak  utawi  pedih,  tur  patra  sane kapolihang  malih  wenten  patra  sedih utawi sungsut.
Genah sang pangawi sane katilikin  inggih  punika  pangawi  dados pragina  utama  utawi  jatma  utama  ring satua  bawak  puniki.  Piteket  sane kawentenang  ring  satua  bawak  puniki inggih punika iraga dados jatma mangda nenten  mageson-gesonan  ring  margine yening  madue  rasa  sungsut,  pedih,  tur sebet  mangda  nenten  ngemetuang sengkala.  Paribasa  sane  kapolihang wantah  sasawangan.  Sinalih  tunggil ketusan  utawi  imba  sasawangan  sane kapolihang  ring  satua  bawak  puniki inggih  punika  “Tampis  wengi  makire pules, Gede Mangku satata ngarimikang ane  madan  Diani,  taruni  magingsir saking Yogya punika. Samalihne makisi- kisi  nyambat  adan  Diani  punika, matane kidemange  sarwa  limane  masidakep. Tulya  kadi  anake  mayoga.  Wantah sapunika  indiknyane”  (IV/OD/47/80). Lengkara  sane  kagaris  bawahin  punika katujuang  paribasa  sasawangan,  sane madue  artos  nyihnayang  Gede  Mangku sane mesib cara anake sane nglaksanayang samadi.
Satua  bawak  sane  kaping  untat sane  katilikin  mamurda  Sinengkawonan. Wangun intrinsik sane kapolihang wenten  papitu.  Minakadi  unteng  ring satua  bawak  puniki  inggih  punika semangat  sang  guru,  lelintihan  satua bawak  puniki  inggih  punika  ka  arep. Pragina  lan  pawatekan  sane  kapolihan ring  satua  bawak  puniki  wenten  6 pragina  inggih  punika  pragina  Putu Munu,  pragina  Luh  Widarni,  pianak- pianaknyane,  guru-gurunyane,  murid- muridnyane, miwah dokternyane.
Desa  Kala  Patra  sane  kauningin ring satua bawak sinengkawonan puniki, minakadi  desa  utawi  genahnyane  inggih punika  ring  Kori  Umah,  ring  Margane, ring  Apotik  Sehat  ring  Sanglah,  lan  ring
Sekolah.  Kala  utawi  galahnyane  limang tahun,  lan  semengan.  Patra  utawi suasana sane  kapolihang  inggih  punika rasa  bangga  utawi  rasa  bagia,  miwah rasa  sungkan.  Genah  sang  pangawi sane  katilikin  inggih  punika  pangawi dados  jatma  kaping  tiga  ring  satua. Piteket-piteket  sane  kapolihang  ring satua  bawak  mamurda  Sinengkawonan puniki  inggih  punika  iraga  pinaka  jatma patut  semangat  makarya,  stata  eling mabakti kapining Ida  Sang  Hyang Widhi Wasa,  lan  nyenengin  pakaryan  sane kakaryanin. Selanturnyane paribasa sane kapolihang inggih punika sasawangan. Paribasa sasawangan puniki  prasida  katujuang  antuk  ketusan utawi  imbanyane  ingg ih  punika  “manah Putu Munu sakadi kasiratin toya sawindu nampi  kenyem  kurenane,”  (V/SK/74/97). Ring  ketusan  puniki  wenten  kruna “sakadi”  sane  nyihnayang  cihna  ring sasawangan.  Ketusan  ring  ajeng  puniki madue  artos  manah  Putu  Munu  sane liang pisan santukan manyingakin kenyem kurenane sane manis.
Aji  pangajah-ajahan  tata  laksana puniki  prasida  kapolihang  ring  pupulan satua bawak sane mamurda Awengi ring Hotel  Sentral  kekawian  I  Gusti  Bawa Samar  Gantang.  Murda  satua  bawak sane  wenten  inggih  punika  12  murda satua bawak, sakemaon sane katilikin aji pangajah-ajahan tata laksananyane wantah  5  murda  satua  bawak  inggih punika Leak ring Bukit Pecatu, Pak Putu Joni,  Kursi  Roda,  Oh  Diani,  miwah Sinengkawonan.
Satua bawak sane katilikin kapertama  antuk  aji  pangajah-ajahan tata  laksananyane  inggih  punika  Leak ring  Bukit  Pecatu  kapolihang  wenten  5 minakadi sradha bhakti, seneng ngwacen,  pasawitran,  arjawa,  miwah meled  uning.  Satua  bawak  kaping  kalih mamurda  Pak  Putu  Joni  kapolihang  aji pangajah-ajahan  tata  laksana  wenten  5 inggih  punika  meled  uning,  nganutin swadarman,  jemet  makarya,  masawitra, miwah  awiwahara.  Satua  bawak  sane kaping  tiga  mamurda  Kursi  Roda kapolihang wenten 2 aji pangajah-ajahan tata  laksana  inggih  punika  ngajiang kawagedan miwah seneng
ngewacen.Satua  kaping  pat  mamurda
Oh  Diani  kapolihang  wenten  1  aji pangajah-ajahan  tata  laksana  inggih punika  masawitra.  Satua  kaping  untat mamurda  sinengkawonan  kapolihang taler  4  aji  pangajah-ajahan  tata  laksana inggih  punika  sradha  bhakti,  jemet makarya,  arjawa,  miwah  tresna  asih. Makasami  aji  pangajah-ajahan  tata laksana sane kawentenang ring 5 murda satua bawak ring ajeng sampun katujuang antuk ketusan satuanyane.

## PAMUPUT
Malarapan  antuk  pikolih  lan tetepasan  sane  sampun  kawedarang ring  ajeng  prasida  kacutetang  inggih punika  satua  bawak  sane  katilikin wantah  5  murda  satua  bawak  minakadi Leak  ring  Bukit  Pecatu,  Pak  Putu  Joni, Kursi
Roda, Oh Diani, miwah Sinengkawonan.  Satua  bawak  sane katilikin puniki madue 7 wangun intrinsik sane  jangkep. Wangun Intrinsik nyane minakadi  unteng,  lelintihan,  pragina miwah  pawatekan,  desa  kala  patra, genah sang pangawi, piteket lan paribasa.
5  murda  satua  bawak  sane katilikin  puniki  taler madue  aji  pangajah- ajahan tata laksana. Aji pangajah-ajahan tata  laksana  sane  kapolihang  inggih punika sradha bhakti, seneng ngawacen, masawitra, arjawa, meled uning, nganutin  swadarman,  jemet  makarya, awiwahara, ngajiang kawagedan, miwah tresna.
Piteket  ring  sajeroning  tatilikan puniki  inggih  punika  pangaptin  panilik majeng pangwacen, mangda stata seneng  ngwacen  pupulan  satua  bawak antuk karesepang, kaplajahin taler kalaksanayang  aji  pangajah-ajahan  tata laksana  sane  patut.  Piteket  kaping  kalih katurang  majeng  krama  Bali  mangda sareng  nglastariang  kasusastraan  Bali anyar  sinalih  tunggilnyane  satua  bawak. Santukan satua bawak prasida kakaryanin  lan  prasida  kasatuang  olih parajana  Bali  punika.  Yening  nenten ngawit saking parajana Bali satua bawak sane  madaging  aji  pangajah-ajahan  tata laksana puniki nenten prasida ngelimbak tur  kria  sastra  puniki  sayan-sayan ngareredang. Piteket selanturnyane
majeng panilik sane lianan, tetilikan sane kalaksanayang  puniki  sinah  doh  saking paripurna, santukan akeh wenten kakirangannyane. Tetilikan puniki wantah  nilikin  indik  kawentenan  wangun intrinsik miwah  aji  pangajah-ajahan  tata laksana  sane  wenten  ring  daging  buku pupulan  satua  bawak  Awengi  ring  Hotel Sentral.  Panilik  ngaptiang  majeng  ring panilik  lianan  mangda  ngalimbakang malih indik daging tetilikan sane mapaiketan  sareng  wangun intrinsik miwah  aji  pangajah-ajahan  tata  laksana ring pupulan satua bawak sane tiosan.

## KAPUSTAKAAN
Antara,  I  Gusti  Putu.2009. Frosa  Fiksi Bali  Tradisional. Balai  Bahasa Denpasar. --------.2011. Frosa  Fiksi  Bali. Singaraja.
Yayasan Gita Wandawa.
Gantang,  I  Gusti  Bawa  Samar.  2009.
Pupulan  Satua  Cutet  Basa  Bali Anyar  Awengi  ring  Hotel  Sentral . Surabaya: Paramita. Gautama, Wayan Budha. 2007. Kesusastraan Bali . Cakepan Penuntun  Mlajahin  Kasusastraan Bali. Gianyar: Paramitha Surabaya. ---------.  2007. Kamus  Bahasa  Bali . Kamus Bali-Indonesia . Paramitha Surabaya Nurgiantoro, Burhan. 1998. Teori
Pengkajian  Fiksi. Yogyakarta: Gadjah Mada University Press Sumardjo,  J.  &  Saini  K.  M.  1997. Apresiasi Kesusasteraan. Jakarta:  PT  Gramedia  Pustaka Utama. Sumardjo, Jacob. 2001. Beberapa Petunjuk Menulis Cerpen. Bandung: Mitra. Suroto. 1989. Apresiasi Sastra Indonesia. Jakarta: Erlangga. Sutjaja,  Gusti  Made.  2006.  Kamus  Bali- Indonesia. Denpasar: Lotus Widya Suari Wendra,  I  Wayan.  2013. Buku  Ajar Penulisan Karya Ilmiah . Singaraja: Undiksha.
Yaumi,  Muhammad.2014. Pendidikan
Karakter .  Jakarta:  Prenadamedia Group.